113 



»Over Brevets Hensigt har Forfatteren givet en saa bestemt 

 og utvetydig Angivelse V, 12, at derom ikke kan finde nogen 

 grundet Tvivl Sted: ved Paulineren Silvanus forsikkrer Petrus 

 de lilleasiatiske, umiddelbart eller middelbart af Paulus grun- 

 dede og i den paulinske Lære underviste Menigheder, at deres 

 Tro, den paulinske, er den sande. Vort Brev er saaledes sim- 

 pelthen et Forsøg af en Pauliner paa at bringe Petrineres og 

 Paulineres adskilte Retninger nærmere hinanden derved } at der 

 er lagt Petrus i Munden et Rettroenheds-vidnesbyrd for hans 

 Medapostel Paulus, en noget petrinsk farvet Fremstilling af det 

 paulinske Lærebegreb. Det første petrinske Brev frembyder 

 saaledes det samme Phænomen, som gjentager sig med endnu 

 mere paafaldende Forsætlighed i det vistnok meget yngre, andet 

 petrinske Brev (s. 2 Petr. 3, 16): begge ere Anbefalingsskrivelser 

 til Gunst for Hedningapostlen, hvilke man har ladet Hovedet for 

 den jødechristelige Retning udstede.« 



»Brevets paulinsk-apologetiske Hensigt er allerede bleven 

 anerkjendt af mange ældre Theologer, i nyere Tid navnlig af 

 Neander, Steiger o. A.*). Men det er et Spørgsmaal om Aner- 

 kjendelsen af denne apologetiske Hensigt lader sig forene med 

 Anerkjendelse af Brevets Authentie, om vi i vor pauliniserede 

 Brevskriver have den historiske Petrus for os. Og derom maa 

 man med Rette tvivle. 3N T aar den virkelige Petrus vilde med 

 Alvor og Kraft redde sin Medapostels Ret og Ære imod Vrang- 

 læreres Bagvaskelser, maatte han tale ganske anderledes, træde 

 aabent frem, med Bestemthed bestride Vranglærerne og Freds- 

 forstyrrerne og ikke i to mod Slutningen af Brevet tilføiede 

 Linier, uden hvilke hiin Tendents neppe vilde være kjendelig, 

 give et hemmeligt Vink, en halv Antydning om sin apologetiske 

 Hensigt. Endnu mere tvivlsomme blive vi, naar vi see paa 

 Brevets dogmatiske Charakteer. Det forudsætter fra sin Forfat- 

 ters Side en opmærksom og bifaldende Læsning af de paulinske 



*) S. de ovenfor i denne Afh. S. 101 givne Oplysninger. 



